30.08.2012, svar til Natasja, Telenor:
Dit svar beskriver nøjagtigt, hvor vanskeligt det er at føre en fornuftig dialog med Telenor: Ingen svar og henvisninger til regler eller andre, som kun gentager denne procedure. Jeg har været i dialog med Charlotte, men hun besvarer ikke mine spørgsmål. Jeg bad i min bedømmelse om at få en kommentar fra Claus Skovfoged. Hvorfor besvarer du, Natasja,  ikke denne anmodning? Hvor er det ikke ham, der besvarer den megen kritik? Er kritik og utilfredse kunder så ligegyldig for Telenor, at man vedbliver at krybe udenom i stedet for at gøre kunderne tilfredse? 
Claus Skovfoged har tilkendegivet, at Telenor nu ser fremad, men betyder dette, at Telenor er ligeglade med de tidligere henvendelser fra utilfredse kunder? De mange utilfredse bedømmelser, der stadig strømmer ind, tyder på, at der intet er sket. 
Min og mange andres beretninger på Trustpilot giver netop Telenor mulighed for at bevise, at der er nye toner, men det er ikke min oplevelse. Jeg håber, at andre, der ikke opnår bedre resultater på opfordring til dialog, at de sender deres utilfredshed til DR1 programmet Kontant, da de ville følge op på de mange klager. Det er åbenbart kun dette program, der kan få ledelsen i Telenor i tale. 

Fra tidligere bedømmelser:

Jeg må desværre nedgradere mine 4 stjerner til 1 stjerne - se anmeldelsen fra maj 2012 nederst.

Hermed brudstykker fra en MEGET lang dialog (Sags ID:18821327): Købt ny iPhone 4S i maj 2012. En måned senere aflader den på et par timer og kan ikke tændes. Forretningen oplyste, at når det er sket en gang, vil det aldrig ske mere. En uges tid senere skete det igen, samtidig med, at de, der ringer op, ikke kunne høre. Telefonen indleveres til reparation. Får den tilbage 3 til 4 uger senere med oplysningen, at der ikke er fundet fejl. Dette undrer os, da vi har konstateret fejl, og det undrer os, at værkstedet ikke har kontaktet hos. Der går en lille måned, hvorefter vi oplever fejlen igen. Vi forlanger telefonen ombyttet, men nej den skal atter til reparation, og så vurderer værkstedet, hvad der skal ske. Stik mod reglerne i købeloven, hvor kunden kan kræve en ombytning. I forløbet har vi oplevet kundeservice, når den er værst. Selvom vi har købt den på Nettet, skal den lokale butikschef tage stilling. Butikken oplyser ved 8 opkald inden for en halv time, at de ikke kan besvare opkaldet og opfordrer til at ringe senere, hvorefter der afbrydes. Klokken 18 får man oplyst forretningens åbningstider. Hvorfor er der ikke en telefonsvarer, man kan indtale en besked? Jeg har talt med chefen for kundeservice, jeg har talt med chefen for reklamati-onsafdelingen og kort og godt, så kan de overhovedet ikke sætte sig i kundens sted, men henviser til regler, og de har ikke kompetence til at afvige disse. Når man spørger efter en overordnet med beføjelser er svaret, at "disse ikke taler med kunder"!!! man skal skrive. Bedre kan man da ikke fortælle, at man er ligeglade med kunderne, når først de er i folden. Derudover føler man sig i den grad mistænkeliggjort af Telenors mistro og fremgangsmåde: Hvem ville forlange en 3 måneder gammel telefon ombyttet, hvis der ikke er fejl på den? Min kone og jeg har abonnementer hos Telenor for mere end 7.500 kroner om året. Jeg har under samtaler og i e-mails appelleret til, at Telenor tænker i langvarige kundeforhold, fx vil vi bidrage med mere end 75.000 kroner til Telenors omsætning på 10 år. I stedet gambler Telenor om en telefon til nogle få tusinde kroner og risikerer, at vi skifter teleselskab, efter bindingsperiodens ophør. Oven i købet en telefon med garanti, som de burde kunne smide tilbage til Apple. Det er uforståeligt, at Telenor belaster sit eget brand i stedet for at losse problemet over på Apple, hvor det efter min mening hører hjemme. 
Jeg har stillet Telenor en række spørgsmål. De fleste som svar på postulater, fremsat af forskellige medarbejdere, men jeg har ikke modtaget svar. Kundeservicedirektør Claus Skovfoged har både været i DR1 Kontant og på Facebook for at undskylde. Her møder jeg den første kundeforståelse, jeg har oplevet hos Telenor, nemlig at han selv ville blive møgsur, hvis han oplevede den service, som Telenor har ydet mange kunder. Jeg kunne godt tænke mig et svar fra ham, og hvis dette ikke kan lade sig gøre, at jeg får oplyst hans e-mailadresse. 

Anmeldelse i maj 2012 med 4 stjerner:
Tilfreds kunde:
Jeg har kun mødt hjælpsomhed, når jeg har talt med medarbejdere fra Telenor. Det betyder meget for mig, at de, der skal hjælpe, er imødekommende.
Telefonen blev lovet leveret ekspres, med der gik alligevel en lille uge fra bestillingen, til jeg modtog telefonen. Ganske vist var Bededag imellem, men hvis Telenor havde sendt den om torsdagen, havde jeg modtaget den om mandagen. Jeg fik den først tirsdag aften, og den blev bestilt onsdag.